Diari Oficial de la Generalitat Valenciana


Sumari del DOGV 2218, del 02-03-1994 (1994/830703)

ORDRE de 27 de gener de 1994, de la Conselleria d'Agricultura, Pesca i Alimentació, per la qual es crea la Junta de Tast d'Olis d'Oliva produïts en la Comunitat Valenciana i se'n regula el funcionament.
----------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1994/01/27/(8)/dof/vci/html**

### Dades del document

Número de DOGV
:   2218

Data del DOGV
:   02-03-1994

Secció del DOGV
:   DISPOSICIONS GENERALS

Número del document
:   1994/830703


Data del document
:   27-01-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 27 de gener de 1994, de la Conselleria d'Agricultura, Pesca i Alimentació, per la qual es crea la Junta de Tast d'Olis d'Oliva produïts en la Comunitat Valenciana i se'n regula el funcionament. [94/0995]  
La presència en els mercats de productes agroalimentaris protegits amb figures o distincions de qualitat implica la necessitat de verificar-ne les característiques físico-químiques i organolèptiques.  
L'oli d'oliva produït en la Comunitat Valenciana posseeix una qualitat intrínseca que, en determinats casos, cal avaluar. A més, durant un cert temps, el sector s'ha preparat amb l'objectiu de donar resposta a les exigències del mercat.  
L'actual legislació comunitària sobre la matèria obliga a la valoració dels olis d'oliva, segons un conjunt de normes, i al reconeixement de les juntes de tast per a la valoració dels olis d'oliva verges produïts en la Comunitat Valenciana.  
Per això,  
ORDENE  
Article primer. Creació i adaptació  
Es crea la Junta de Tast d'Olis d'Oliva de la Comunitat Valenciana com a òrgan tècnic encarregat de verificar les característiques organolèptiques dels olis d'oliva produïts en la Comunitat Valenciana, integrat en la Conselleria d'Agricultura, Pesca i Alimentació a través de la Direcció General de Comercialització, Indústries i Relacions Agràries.  
Article segon. Composició  
1. La Junta de Tast d'Olis d'Oliva, la constituiran els membres següents:  
a) El president.  
b) Quinze vocals: tretze en representació dels operadors sectorials i dos en representació d'aquest departament.  
c) El secretari.  
2. En l'annex s'allisten els membres de la Junta de Tast. Els vocals suplents representants dels operadors sectorials actuaran en substitució dels titulars en els casos de vacant, absència o malaltia d'aquests, seguint l'ordre de nomenament.  
Article tercer. Funcions  
Són funcions de la Junta de Tast d'Olis:  
a) La realització d'anàlisis organolèptiques d'olis verges d'oliva, amb caràcter informatiu o quan ho sol·licite el sector.  
b) La determinació del potencial oleícola i el seguiment dels olis experimentals de les zones productores.  
c) Atendre les necessitats dels operadors sectorials en el marc de valoració organolèptica de l'oli d'oliva verge adoptat pel Consell Oleícola Internacional.  
Article quart. Organització i funcionament  
1. Per a cada actuació o sessió de la Junta de Tast, el president convocarà, directament o a través del secretari, tots els vocals que hi hagen d'intervenir.  
2. El nombre de participants (amb un mínim de 8 i un màxim de 12 tastadors), el mètode i el procediment s'ajustaran en tot moment al que es determina en aquesta ordre o els acords que la despleguen i, si no n'hi ha, per les resolucions del Consell Oleícola Internacional.  
3. L'assistència dels experts tastadors es remunerarà a càrrec del programa 714.30, «Suport al sistema agroalimentari i relacions agràries», de la Direcció General de Comercialització, Indústries i Relacions Agràries, segons el que s'estableix en el Decret 200/1985, de 23 de desembre, i la normativa que el desplegue.  
4. Amb caràcter supletori, l'organització i el funcionament de la Junta de Tast es regirà pel que es disposa per als òrgans col·legiats de les administracions públiques.  
DISPOSICIó ADDICIONAL  
Es faculta el director general de Comercialització, Indústries i Relacions Agràries perquè nomene els membres de la Junta de Tast en el cas de vacants, a proposta dels operadors sectorials.  
DISPOSICIONS FINALS  
Primera  
Es faculta el director general de Comercialització, Indústries i Relacions Agràries perquè dicte les resolucions pertinents per al millor compliment de tot el que es disposa en aquesta ordre.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 27 de gener de 1994  
El conseller d'Agricultura, Pesca i Alimentació,  
JOSÉ MARíA COLL COMIN  
ANNEX  
Membres de la Junta de Tast  
President: Sr. César Pérez Calvo  
Secretari: Sr. José Floreal Pla Cardona  
Vocals titulars:  
- Sr. Miguel Abad Ventura  
- Sr. Ramón Boira Orient  
- Sr. Rosendo Boigues Alario  
- Sr. Javier Blasco Blasco  
- Sr. Vicente Camps Soldevilla  
- Sr. José Carbonell Pérez  
- Sr. Juan Clemente Galiano  
- Sr. Pedro García Ojuel  
- Sr. Salvador Martí Moreno  
- Sr. Vicente Antel Navarro Boix  
- Sra. Carmen Ortolá Anguix  
- Sr. Francisco Pavía Alemany  
- Sr. Benjamín Zaragoza Fenollosa  
Vocals tècnics de l'administració:  
- Sr. Miguel Ramón Vila  
- Sra. Concepción Henares Gómez  
Vocals suplents:  
- Sr. Agustín Baviera MuÑoz  
- Sr. José Belda Jorques  
- Sr. Pascual Gil Martín  
- Sr. Vicente Riera Balbastre  
- Sr. Virgilio Pérez Rico


Còpia Permalink ELI